Ian盡力做「英語擔當」:唔需要執着字眼
傍實姜濤出閘的Ian亦有受訪,問到在紐約電視台大晒流利英語,被讚是「英語擔當」,他謙稱:「我冇乜留意。(有信心代表其他成員受訪?)又唔係好有信心,盡能力囉!外語重點係溝通嘛!我覺得大家唔需要咁執着字眼,同埋邊位成員講多啲嘢或少啲嘢,我哋都係團體性去接受訪問,想畀海外嘅人知道我哋音樂想法或各方面嘅嘢就足夠。」他又表示跟當地Fans多年沒見,故表現特別熱情:「佢哋好似鍾意虛擬人物咁,見佢哋開心到喊,我都好感動。」
另外,Ian在電視節目中踢爆Stanley「好事近」,Stanley指對方只是講笑,但自認結婚機會高:「相比起佢哋當然係比較近。(有結婚打算?)向住呢方面發展,拍咗咁耐拖,一定係以呢啲為目標。」又透露此行買了兩件衫給女友。
而MIRROR原定4月28日在馬來西亞吉隆坡舉行演唱會,但主辦方突然以「無法預料的情況」為由取消,隊長Lokman坦言失望,至於取消的真正原因,他則表示不知道,問會否擔心新加坡站演出?他說:「唔擔心得咁多。」